**ΔΕΛΤΙΟ ΤΥΠΟΥ**

 Κέρκυρα, 25.9.2017

**«1ος αγώνας Ημιμαραθωνίου Κέρκυρας – Corfu Half Marathon»**

**Η Κέρκυρα γιόρτασε την Κυριακή 24/09/17 τον 1ο Ημιμαραθώνιο σε μία μεγάλη μαζική συμμετοχική αγωνιστική εκδήλωση**

Με το πλήθος των συμμετοχών να ξεπερνά τους **1.200 εγγεγραμμένους δρομείς** και **2.000 συνοδευτικά** πρόσωπα, πραγματοποιήθηκε την **Κυριακή 24 Σεπτεμβρίου** με μεγάλη επιτυχία ο **1ος Ημιμαραθώνιος της Κέρκυρας**. Ο αγώνας διοργανώθηκε από το Δήμο Κέρκυρας και τον Κερκυραϊκό Γ.Σ., υπό την **αιγίδα** του **ΣΕΓΑΣ** και της **ΑΙΜS,** με τη Συνεργασία της **Ένωσης Ξενοδόχων** και του **Συνδέσμου Τουριστικών Πρακτόρων Κέρκυρας**.

Αναλυτικά οι εγγεγραμμένοι δρομείς ήταν:

**ΗΜ:** Εγγεγραμμένοι 115 – Αγωνίστηκαν 95 ( δείτε συνημμένα τα ανεπίσημα αποτελέσματα )

**5 χλμ**.: Εγγεγραμμένοι 256 – Αγωνίστηκαν 200 (δείτε συνημμένα τα ανεπίσημα αποτελέσματα)

**3 χλμ. και 1.000μ.**: Εγγεγραμμένοι -  αγωνίστηκαν 800

Σε αυτά τα νούμερα θα πρέπει να υπολογίσουμε και 10δες πολίτες και επισκέπτες, ιδιαίτερα στις μικρές κατηγορίες των αγώνων οι οποίοι δήλωσαν συμμετοχή και αγωνίστηκαν την τελευταία στιγμή.

Ο Ημιμαραθώνιος της Κέρκυρας, με την **πιστοποίηση της διαδρομής** του, έχει την έγκριση του ΣΕΓΑΣ και της Παγκόσμιας Ένωσης Διεθνών Μαραθωνίων (AIMS)και θα ενταχθεί στο **αγωνιστικό ημερολόγιο** του **ΣΕΓΑΣ** και της **AIMS** το 2018 αποτελώντας αθλητικό και τουριστικό προορισμό.

Πλήθος πολιτών καθώς και συμμετεχόντων κατέκλυσαν τη **Σπιανάδα** και το **Λιστόν** και έτρεξαν στον **Ημιμαραθώνιο** και τη διαδρομή των **5χλμ.**, με επίσης μεγάλη συμμετοχή στα **3χλμ**. και στα **1.000μ.**. Στα **1.000 μ.** οι συμμετοχές **ξεπέρασαν κάθε προσδοκία**, με κάθε είδους δρομέων να απογειώνουν το κλίμα της Παλιάς Πόλης της Κέρκυρας! Πλήθος παιδιών δημοτικής εκπαίδευσης, πολίτες , τουρίστες που βρέθηκαν στην Κέρκυρα αλλά και ΑμεΑ έδωσαν δυναμικά το παρόν στην γιορτή.

Την παραμονή του αγώνα Σάββατο 23/09/17 η **Τελετή Έναρξης** συγκέντρωσε πλήθος κόσμου μπροστά στο **Περιστύλιο** των **Ανακτόρων Αγίων Μιχαήλ και Γεωργίου** με το Σύνολο Κρουστών **της Παλιάς Φιλαρμονικής** , την Δημοτική χορωδία «**Δημόδοκος**» με τον Ολυμπιακό Ύμνο, τη Φιλαρμονική Ένωση **«Ο Καποδίστριας»** και το Νεανικό Συγκρότημα “**7-mile limit**”, να αποσπούν τα **εύσημα** για την παρουσία τους.

Στην **Τελετή Έναρξης**, ο Δήμαρχος Κέρκυρας, **Κώστας Νικολούζος,**  ανακήρυξε και επίσημα **Πρεσβευτές** τηςΚέρκυρας για τον Ημιμαραθώνιο τους Κερκυραίους Σύγχρονους Ολυμπιονίκες **Σπύρο Γιαννιώτη** και **Μαρία Γεωργάτου.**

Η Οργανωτική Επιτροπή **συγχαίρει τους αθλητές** για τις επιδόσεις τους αλλά και **όλους** τους **δρομείς** για τη συμμετοχή και την προσπάθειά τους καθώς και τους πολίτες που αγκάλιασαν την εκδήλωση.

Όλοι οι συμμετέχοντες είχαν την ευκαιρία να ζήσουν μια **αξέχαστη δρομική εμπειρία** με φόντο την **περίφημη πλατεία Σπιανάδα** και το **ΛΙΣΤΟΝ**, στην Παλιά Πόλη της Κέρκυρας που αποτελεί **Μνημείο Παγκόσμιας Πολιτιστικής Κληρονομιάς** της **UNESCO.**

**Η Οργανωτική Επιτροπή ευχαριστεί για τη σημαντική συμβολή τους:**

* την Αστυνομική Διεύθυνση Κέρκυρας και **ιδιαίτερα το Τμήμα Τροχαίας**
* καθώς και το Λιμενικό Σώμα για την **απρόσκοπτη όδευση** των αθλητών.
* Το Γενικό Νοσοκομείο Κέρκυρας, τον Ιατρικό Σύλλογο, το Φαρμακευτικό Σύλλογο και τις Εθελοντικές Διασωστικές Ομάδες για την **Υγειονομική Κάλυψη** η οποία ήταν υψηλότατων προδιαγραφών:
* Ιατρικός Σύλλογος : 6 Ιατροί
* Ελληνικός Ερυθρός Σταυρός: 20 ( 10 Νοσηλευτικής +10 Κοινωνικής Υπηρεσίας )
* Ελληνική Ομάδα Διάσωσης: 12 Διασώστες
* Την Κλινική Ημερήσιας Νοσηλείας «Θεραπεία» : 2 Ασθενοφόρα (πλήρως εξοπλισμένα)
* Το Φαρμακευτικό Σύλλογο Κέρκυρας : για τη διάθεση φαρμακευτικού υλικού
* Την **Εκπαιδευτική κοινότητα** και ιδιαίτερα το **12οΔημοτικό Σχολείο** Κέρκυρας για την πολυπληθέστερη συμμετοχή.
* Tο Δ.Σ. της **Φιλαρμονικής Εταιρείας Κέρκυρας** (Παλαιά) και το μαέστρο του Συνόλου Κρουστών Μάριο Μουζακίτη
* Το Δ.Σ. της **Φιλαρμονικής Ένωσης Κέρκυρας** «Ο Καποδίστριας» και το μαέστρο Δημήτρη Παπικινό
* Το ΔΟΠΑΠ, με τη **Δημοτική Χορωδία** «Δημόδοκος» και τη μαέστρο Δήμητρα Καλογεροπούλου, για τη συμμετοχή τους στην τελετή έναρξης.
* Τον Πρόεδρο, το Δ.Σ. και τους ηθοποιούς του **ΔΗΠΕΘΕ** Κέρκυρας για την επιμέλεια και παρουσίαση της τελετής έναρξης.
* Τον ΕΚΑΟΚ «**Ο** **Λαοδάμας**» για τη συμμετοχή του στις εκδηλώσεις
* Τους **πολίτες** που αγκάλιασαν τη μεγάλη αθλητική γιορτή με την παρουσία τους
* Το **προσωπικό** του Δήμου Κέρκυρας και το Δημοτικό Οργανισμό Πολιτισμού, Αθλητισμού και Περιβάλλοντος **(ΔΟΠΑΠ**), το Τμήμα **Πολιτισμού, Αθλητισμού και Νέας Γενιάς** του Δήμου, την Τοπική Επιτροπή **ΣΕΓΑΣ** και το **Σύνδεσμο Κριτών Κέρκυρας**.
* Τους **Ατομικούς 50 Εθελοντές** και τούς Εθελοντικούς φορείς:
* Σώμα Ελλήνων Προσκόπων: 24
* Πολιτιστικός Σύλλογος Καστελλάνων Μέσης: 10
* Ιδιαίτερα, το **Σύλλογο Μοτοσυκλέτας** Κέρκυρας οι οποίοι κάλυψαν εξαιρετικά την αγωνιστική διαδρομή και συνετέλεσαν στην επιτυχία των αγώνων.
* Το προσωπικό του **Αγωνιστικού Τομέα** και τον **Κερκυραϊκό Γ.Σ.** με την ηγεσία του **Νίκου Μόσχου**, που υλοποίησε τον Αγωνιστικό Σχεδιασμό τηρώντας τις προδιαγραφές του **ΣΕΓΑΣ** και της**AIMS**, με τον καλύτερο δυνατό τρόπο για την ασφαλή και αξιόπιστη διεξαγωγή όλων των Αγώνων δρόμου.
* **Ευχαριστεί ΟΛΟΥΣ τους ΥΠΟΣΤΗΡΙΚΤΕΣ και ΧΟΡΗΓΟΥΣ**

**Υποστηρικτές:**

* Την Κοινοπραξία Ακτοπλοϊκής μετακίνησης

το Υπεραστικό και Αστικό ΚΤΕΛ Κέρκυρας

* Τον Οργανισμό Λιμένος Κέρκυρας

**Χορηγοί:**

* Μεγάλος Χορηγός: **η 3Ε με το νερό ΑΥΡΑ**.
* Χορηγοί: **Eurobank** - **HIGH5** – **HERBALIFE** – **KUMQUAT Dennis & Corfiot**
* Προμηθευτές χορηγοί: Super Market **Σκλαβενίτη, «Χωριό»** Εμπόριο φρούτων και λαχανικών.

Τους κ.κ. Σπύρο Σκορδίλη και Νίκο Άνθη για την παραγωγή του τηλεοπτικού και ραδιοφωνικού σποτ

 Τους Χορηγούς Επικοινωνίας : **ΕΡΤ** και τα **ΜΜΕ της Κέρκυρας**

**Καλή αντάμωση στον 2οΗμιμαραθώνιο Κέρκυρας το 2018**

**Από το Γραφείο Τύπου**